โรงรับจำนำของรัฐ จัดโปร จ่ายดอกเบี้ย “คนละครึ่ง”
โรงรับจำนำของรัฐ จัดโปร จ่ายดอกเบี้ย “คนละครึ่ง” ช่วยผู้ถือบัตรสวัสดิการฯ ฝ่าวิกฤติโควิด-19
18 มิ.ย. 2564

นางสาวรัชดา ธนาดิเรก รองโฆษกประจำสำนักนายกรัฐมนตรี (ครม.) เปิดเผยว่า สถานธนานุเคราะห์ (สธค.) หรือ โรงรับจำนำของรัฐ ทั้ง 40 แห่ง ออกมาตรการช่วยเหลือประชาชนผู้ที่มีรายได้น้อย ด้วยการแบ่งเบาภาระรายจ่ายดอกเบี้ย ร่วมฝ่าวิกฤติโควิด19โดยจัดโปรโมชั่น “จ่ายคนละครึ่ง” ลดดอกเบี้ย 50% แก่ผู้มาใช้บริการที่ถือบัตรสวัสดิการแห่งรัฐ วงเงินจำนำไม่เกิน 5,000 บาท เริ่มตั้งแต่เดือนมิถุนายน – กรกฎาคม 2564 ( จำกัด1 คน 1 สิทธิ์ ต่อ 1 รอบตั๋วจำนำ) ผู้ใช้บริการที่ไม่สะดวกเดินทางมาส่งดอกเบี้ยที่สาขา สามารถส่งดอกเบี้ยผ่านช่องทาง 7-11 หรือกรุงไทย NEXT ได้สถานธนานุเคราะห์ เปิดให้บริการวันจันทร์-ศุกร์ เวลา 8.00 - 16.30 น. “ไม่พักเที่ยง” ปิดวันเสาร์-อาทิตย์และวันหยุดนักขัตฤกษ์ สอบถามเพิ่มเติมโทร 0-2264-6266 หรือ [email protected]: @ppo.pawn